kardosdrur/scandi-wiki huggingface dataset:
Jeverland

Jeverland refererer til den nordlige del af det nuværende distrikt Friesland i Nordtyskland med byen Jever som sæde for den lokale regering.

Jeverland blev dannet i det 15. århundrede fra grevskabet Østfrisland (tysk: Herrschaft Jever, frisisk: Greefskip Eastfryslân, nederlandsk: Graafschap Oost-Friesland) som selv hidrører fra Banter Viertel, en del af Östringen og Wangerland.

Byen Wilhelmshaven, der blev grundlagt i 1853, tilhører ikke længere Jeverland, men er en selvstændig by. Trods det ligger de tidligere uafhængige kirkesogne Heppens und Neuende på byens område.

I tidligere tider var landbrug grundpillen i Jeverlands økonomi.

Handel blev hovedsageligt varetaget af de små kystnære "slusehavne" (sielhafen) Hooksiel, Rüstringersiel og Mariensiel. Staten Kniphausen, som for en tid var politisk helt uafhængig, var også beliggende i Jeverland sammen med sine to havne i Inhausersiel og Kniphausersiel. I dag ligger dens tidligere område til dels i byen Wilhelmshaven.

Litteratur 
 Jeverländischer Altertums- und Heimatverein: Ein Blick zurück. Beiträge zur Geschichte des Jeverlandes. C. L. Mettcker & Söhne, Jever, 1986
 Wolfgang Koppen: Kluge Köpfe aus dem Jeverland, Brune-Mettcker, Jever 2003, 
 Wolfgang Petri: Fräulein Maria von Jever. Ostfriesische Landschaft, Aurich 1994. 
 Antje Sander (Hrsg.): Das Fräulein und die Renaissance. Maria von Jever 1500 - 1575. Isensee Verlag, Oldenburg 2000. 
 Carl Woebcken: Jeverland. Gewesenes und Gebliebenes. In: Mitteilungen des Jeverländischen Altertums- und Heimatvereins Jever. Heft 8, .
 Georg Sello: Die territoriale Entwicklung des Herzogtums Oldenburg. Oldenburg 1917
 Georg Sello: Östringen und Rüstringen. Ad. Littmann, Oldenburg 1928

Jever
Frisland
Den afskyelige doktor Jarivarius og hans modbydelige dværg med hugtænderne

Den afskyelige doktor Jarivarius og hans modbydelige dværg med hugtænderne er et absurd radiodrama af den danske dramatiker Finn Methling. Det blev sendt på Danmarks Radio i 1999. Radiodramaet er instrueret af Palle Kjærulff-Schmidt.

Handling 
I det "uhyggeligt" irgrønne tårn ved Kultorvet i København bor heksemesteren og troldmanden Joakim Jarivarius (Peter Schrøder) med sin elev og tjener, den pukkelryggede, enøjede og halte dværg Rasmus Pedersen (Søren Sætter-Lassen). På Jarivarius' ordre går Rasmus hver nat rundt i det københavnske natteliv for at overfalde og bedøve uskyldige mennesker med sine giftige hugtænder for senere at bortoperere deres hjerner og hjerter og kaste disse i Stadsgraven ved Christianshavn.

Disse hændelser bliver kendt af chefen for Politiets Efterretningstjeneste, Sofie Sonnenschein-Mutterlust (Helle Hertz), og politiløjtnant Viktor Rebæk-Sørensen (Peter Mygind), der nærer mistanke til Jarivarius og hans dværg Rasmus. De beslutter at storme tårnet ved Kultorvet, men Jarivarius og Rasmus når at flygte i tårnet, der viser sig at være en raket. Jarivarius og Rasmus sætter kursen mod Sonnenschein-Mutterlusts forældres gård i Bullerup på Fyn for at tage dem som gidsler.

Imens vender Sonnenschein-Mutterlust og Rebæk-Sørensen tilbage til efterretningstjenestens fiktive hovedkvarter i Hvidovre, hvis kuppel i virkeligheden er en flyvende tallerken. De optager forfølgelse i den flyvende tallerken, men Jarivarius og Rasmus har fået et forspring og når at tage Sonnenschein-Mutterlusts forældre til fange. De når dog ikke at skjule dem, før Sonnenschein-Mutterlust og Rebæk-Sørensen når frem i den flyvende tallerken. Der udkæmpes et voldsomt luftslag, som ender med, at Jarivarius og Rasmus hopper ud af tårnet og søger tilflugt i en nærliggende gravhøj. Deres førerløse tårn vender hjem til Kultorvet af sig selv og sætter sig fast, hvor det oprindeligt stod, mens Sonnenschein-Mutterlust og Rebæk-Sørensen fejrer sejren sammen med Sonnenschein-Mutterlusts forældre og nogle af de lokale beboere fra Bullerup og omegn.

Eksterne henvisninger 
 Anmeldelse i Berlingske Tidende (23. august 1999) . Besøgt 4. august 2016.
 Anmeldelse på musik.guide.dk (23. august 1999) . Besøgt 4. august 2016.
 Anmeldelse i Kristeligt Dagblad (24. august 1999) . Besøgt 4. august 2016.

Radiodramaer fra Danmark
Irfluesnapper

Irfluesnapper () er en spurvefugl, der lever i det sydøstlige Asien.

Noter 
 Avibase - the world bird database

Eksterne henvisninger 

Fluesnappere
Fugle fra Himalaya
Fugle fra Kina
Fugle fra Sydøstasien
Officersmesse

En officersmesse er et spise- og opholdsrum (messe) for officerer på krigsskibe og kaserner. Den kan desuden bruges til briefinger og repræsentative formål.

Officersmesser på krigsskibe 
På krigsskibe er der som regel en kabys i tilslutning til officersmessen eller et stirrids, hvor menige messegaster anretter maden efter at have hentet den i kabyssen. I selve messen er der typisk en bar, hvor officererne kan få drinks. Det afhænger dog af de lokale forhold, om indtagelse af alkohol er tilladt til søs, kun tilladt når skibet ligger ved kaj eller helt forbudt. I United States Navy har der ikke været tilladt at indtage alkohol om bord siden 1913.

Der er forskellige regler for etiketten i officersmesse. Traditionelt anses det således for tabu at tale om politik, religion og sex. På større skibe er der ligeledes ilde set at tale fag i fredstid. Det anses heller ikke for passende at arbejde eller mødes med underordnede i en officersmesse. Ved spisetid skal man typisk bede om lov til at sætte sig til bord af den højest rangerende af de tilstedeværende officerer.

Skibschefen er normalt ikke medlem af officersmessen men kan spise der efter invitation.

Eksterne henvisninger 

 Officersmessen på fregatten Peder Skram

Skibsterminologi
Rum
Krempermoor

Krempermoor er en by og kommune i det nordlige Tyskland, beliggende i Amt Krempermarsch i den sydlige del af Kreis Steinburg. Kreis Steinburg ligger i sydvestlige del af delstaten Slesvig-Holsten.

Geografi 
Krempermoor ligger tre kilometer syd for Itzehoe i et udstrakt moseområde. Umiddelbart nord for kommunegrænsen ligger stationen i byen Kremperheide, som Krempermoor nærmest er sammenvokset med.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Steinburg
Neuenbrook

Neuenbrook er en by og kommune i det nordlige Tyskland, beliggende i Amt Krempermarsch i den sydlige del af Kreis Steinburg. Kreis Steinburg ligger i sydvestlige del af delstaten Slesvig-Holsten.

Geografi 
Neuenbrook ligger syv kilometer syd for Itzehoe. Motorvejen A23 går gennem kommunen.

Eksterne kilder/henvisninger 

 Kommunens websted
 Kommunens side på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Steinburg
Liss

Liss er et dansk band fra Aarhus. Gruppen udgav sin debut-ep, Try, i november 2015. Ep'en modtog ros fra musikmagasiner som Clash, Noisey og The Fader. Musiker og radiovært Pharrell Williams har flere gange spillet bandets sange i sit Beats 1-program OTHERtone, hvilket har givet Liss international opmærksomhed.

Medlemmer 
 Søren Holm (død 25. maj 2021) – vokal.
 Villads Tyrrestrup – bas og vokal.
 Vilhelm Strange – guitar.
 Tobias Laust – trommer.

Diskografi 
 Singler og ep'er
 "Try/Always" (2015)
 "Sorry" (2016)
 "First" (2016)
 "Talk to Me" (2019)
 "Reputation" (2019)
 "Second" (2019)
"Leave me on the floor" (2020)

Referencer

Eksterne henvisninger 
 
 

Popgrupper fra Danmark
Matt Bevin

Matthew Griswold "Matt" Bevin (født 9. januar 1967 i Denver, Colorado) er en amerikansk politiker, som var den 62. guvernør for den amerikanske delstat Kentucky. Han er medlem af det Republikanske parti.

Bevin blev valgt til guvernør den 3. november 2015 og overtog embedet den 8. december 2015.

Eksterne henvisninger 

 Officiel profil for Guvernør Matt Bevin  på Kentuckys officielle hjemmeside. 
 Matt Bevin officielle kampagneside  på www.mattbevin.com 

Erhvervsfolk fra USA
Guvernører i Kentucky
Levn og beretning

Levn og beretning er et centralt begrebspar i historiefagets metode, der er kendt som kildekritikken. Betegnelsen "beretning" betegnes Tradition på tysk; mens betegnelsen "levn" er opstået som en oversættelse af det tyske begreb Überrest.

Begreberne anvendes til at skelne mellem de forskellige måder, som historikere kan vælge at bruge deres kilder på. Hvor alle ting fra fortiden er levn, er det kun menneskeskabte fortællende tekster (skriftlige, lydlige eller audiovisuelle), der er såkaldte beretninger. Et levn vidner om den tid, som den er skrevet i; dermed er et levn samtidig med den begivenhed, som levnet hidhører fra. På den måde vidner et sværd fra jernalderen om, at man på den tid havde evnerne til at skabe og forarbejde jern. En bog fra 1300-tallet vidner om, at man på dette tidspunkt kun havde håndskrevne bøger.

Derimod er en beretning en tekst, der fortæller om udvalgte begivenheder. Fx kan en dagbog bruges til at finde ud af, hvordan bestemte begivenheder fandt sted. Her er det dog vigtigt, at man er opmærksom på, om der er tendens i kilden, fx at afsenderen prøver at sætte sig i et positivt lys eller måske udelader ting.

Hvor andre fag som fx sprogvidenskaben eller litteraturvidenskaben undersøger tekster for at forstå særegne træk ved selve teksten, er historikere snarere interesseret i at bruge kilder til at forstå virkeligheden uden for teksten selv og det er i forhold til denne ambition, at historikere bruger begreberne levn og beretning for at være systematisk omkring den måde, man prøver at opnå opnå viden om fortiden. Måden, begrebsparret bruges i dag, adskiller sig dog fra, hvordan det tidligere blev brugt. Da historikerne først begyndte at skelne mellem levn og beretning, kom dette til at udgøre grundlaget for professionaliseringen af historiefaget, men dengang blev skellet - ifølge visse historikere - dog overdrevet. Således arbejdede datidens historikerne ofte med et såkaldt materielt kildebegreb, hvor der var mere rigide rammer for, hvilke slags kilder man foretrak, hvor hovedtendensen i dag er, at man mest taler om det såkaldte funktionelle kildebegreb, hvor en kilde bruges enten som levn eller beretning afhængig af, hvilke spørgsmål historikeren har til kilden. Når man arbejder med det funktionelle kildebegreb, handler spørgsmålet om en kildes værdi mere om, hvad man vil bruge den til.

Litteratur 
 Steen Busck (2008) "Kildekritikken og dens begreber " i Kildekritisk tekstsamling. Aarhus: Aarhus Universitetsforlag. 
 Uffe Østergård (2015) "Historiefaget mellem samfundsvidenskab og kulturvidenskab" i Kampen om disciplinerne (red. David Budtz Pedersen, Frederik Stjernfeldt og Simo Køppe). København: Hans Reitzels Forlag.

Referencer 

Historie
Humaniora
Sri Lanka-irfluesnapper

Sri Lanka-irfluesnapper () er en spurvefugl, der lever på Sri Lanka.

Noter 
 Avibase - the world bird database

Eksterne henvisninger 

Fluesnappere
Irfluesnapper
Grønnæbbet malkoha

Grønnæbbet malkoha () er en gøgefugl, der lever i det sydøstlige Asien.

Noter 
 Avibase - the world bird database

Eksterne henvisninger 

Fugle fra Himalaya
Fugle fra Kina
Fugle fra Sydasien
Fugle fra Sydøstasien
Gøge
Stor ani

Stor ani () er en fugleart, der lever i Sydamerikas nordlige halvdel.

Noter 
 Avibase - the world bird database

Eksterne henvisninger 

Amazonas fugle
Brasiliens fugle
Guyanas fugle
Gøge
The Grand Tour

Grand Tour er et bilprogram til Amazon Video med Jeremy Clarkson, Richard Hammond og James May som værter, og produceret af Andy Wilman. De fire havde aftalt at producere serien efter at have forladt BBC-bilprogrammet, Top Gear. Deres første aftale er planlagt til 36 episoder over en periode på tre år. Programmerne bliver udgivet på Amazon Prime. Første udsendelse havde præmiere d. 18. november. 2016.

Format 
Det ønskede format var at have en række tv-film, ved hjælp af optagelser på lokation uden studiesegmenter, men efter afsløringen af titlen, er det blevet annonceret at der vil blive studiesegmenter, optaget i telte ved forskellige steder. Direktøren for Amazon, Jeff Bezos, har beskrevet handlen som værende "meget, meget, meget dyrt". W. Chump and Sons er produktionsselskab for programmet.

Studiooptagelserne begyndte den 17. juli i Johannesburg i Sydafrika. Yderligere optagelser vil finde sted i Storbritannien, USA og Tyskland. Optagelserne i USA vil foregå den 25. september i det sydlige Californien.

Se også 
 Originalproduktioner distribueret af Amazon

Referencer

Eksterne links 
  
 Første trailer: 
 

Tv-programmer fra Storbritannien
Tv-programmer fra BBC
Skydning under sommer-OL 2016 - 50 meter riffel, helmatch (damer)

50 meter riffel, helmatch skydning for damer under Sommer-OL 2016 fandt sted den 11. august i Centro Olímpico de Tiro i Deodoro.

Turneringsformat 
Denne særlige form for skydning omfattede tre skydestillinger (knælende, liggende og stående). Konkurrencen blev indledt med en kvalifikationsrunde, hvor de 37 kvalificerede deltagere havde 105 minutter til at afvikle 60 skud (20 skud i de tre positioner). Herefter gik de otte bedste til finalen, hvor alle skytter startede fra nul point. Finalen blev afviklet som elimineringsrunder således, at medaljerne til sidst blev afgjort af de tre sidste tilbageværende i konkurrencen og guldmedaljen blev afgjort i en duel mellem de to sidste tilbageværende i konkurrencen. Finalen blev skudt over 45 skud, hvor skuddene blev afviklet i de tre positioner. Første position var knælende, hvor der blev skudt tre serier á fem skud på 200 sekunder pr. serie. Anden position var liggende, hvor der også blev skudt tre serier á fem skud på 150 sekunder pr. serie. Tredje position var stående, hvor der blev skudt to serier á fem skud på 250 sekunder pr. serie. Herefter blev de to første skytter blev elimineret. De seks tilbageværende skytter fortsatte herefter med at skyde de sidste fem stående skud som enkeltskud med 50 sekunder pr. skud. Efter hvert skud blev dårligste skytte elimineret. 
Elimineringen foregik i henhold til nedenstående tabel:

Tidsplan 
Nedenstående tabel viser tidsplanen for afvikling af konkurrencen:

Resultater

Kvalifikation

Finale

Medaljefordeling

Eksterne henvisninger 
 http://doc.rero.ch/record/256687/files/Olympic_Sport_Explanatory_Guide_Shooting.pdf?version=1
 https://www.rio2016.com/en/shooting 
 http://www.issf-sports.org/

Referencer 

50 meter riffel, helmatch (damer)
Nationalforsamlingen (Afghanistan)

Nationalforsamlingen (ملی شورا) er Afghanistans nationale lovgivende forsamling. Det er et tokammersystem med:
 Meshrano Jirga ()) eller "De Ældstes Hus": et overhus med 102 pladser.
 Wolesi Jirga () eller "Folkets Hus": et underhus med 250 pladser.

Afghanistans politik
Parlamenter
Glenavon F.C.

Glenavon Football Club er en halvprofessionelt, Nordirsk fodboldklub, der spiller i NIFL Premiership. Klubben blev grundlagt i 1889, stammer fra Lurgan og spiller hjemmekampene i Mourneview Park. Klub-farverne er blåt og hvidt. Gary Hamilton har været træner siden december 2011, efter at han sagde op hos Marty Quinn.

Historiske slutplaceringer

Evropæisk deltagelse

Titler 
 NIFL Premiership: 3
 1951–52, 1956–57, 1959–60
 Irish Cup: 7
 1956–57, 1958–59, 1960–61, 1991–92, 1996–97, 2013–14, 2015–16
 Northern Ireland Football League Cup: 1
 1989–90
 City Cup: 5
 1920–21, 1954–55, 1955–56, 1960–61, 1965–66
 Gold Cup: 4
 1954–55, 1956–57, 1990–91, 1997–98
 Ulster Cup: 3
 1954–55, 1958–59, 1962–63
 Floodlit Cup: 2
 1988–89, 1996–97
 County Antrim Shield: 2
 1990–91, 1995–96
 Mid-Ulster Cup: 24
 1897–98, 1901–02, 1904–05, 1906–07, 1908–09, 1910–11, 1924–25, 1925–26, 1930–31, 1932–33, 1937–38, 1947–48†, 1957–58†, 1965–66†, 1971–72†, 1976–77†, 1983–84, 1985–86, 1988–89, 1990–91, 1998–99, 2004–05, 2009–10, 2010–11
 North-South Cup: 1
 1962–63
 Charity Shield: 2
 1992 (delt), 2016

† Vundet af Glenavon Reserves

Notes

Referencer 

Etableret i 1889
Fodboldklubber i Nordirland
Afghani

Afghani (tegn: Afs; Pashto: ; Dari ; kode: AFN) er Afghanistans officielle valuta. Den underdeles nominelt i 100 pul (پول), selvom der i øjeblikket ikke er nogle pul-mønter i cirkulation.

Fodnoter 

 

Møntenheder fra Asien
Kultur i Afghanistan
NK Lokomotiva

NK Lokomotiva Zagreb er en kroatisk fodboldklub i Zagreb, der konkurerer i Prva HNL, som er landets topdivision.

Navneændinger 
 ŽŠK Victoria (1914–1919)
 ŠK Željezničar (1919–1941)
 HŽŠK (1941–1945)
 FD Lokomotiva (1945–1946)
 FD Crvena Lokomotiva (1946–47)
 NK Lokomotiva (1947–nu)

Historiske slutplaceringer

Aktuel trup

Europæisk deltagelse

Trænere 
  Ilija Lončarević (1. jan, 2009 – 6. marts 2009)
  Željko Pakasin (C) (7. marts 2009 – 29. april 2009)
  Roy Ferenčina (29. april 2009 – 3. okt 2010)
  Ljupko Petrović (3. okt 2010 – 14. marts 2011)
  Krunoslav Jurčić (14. marts 2011 – 26. maj 2011)
  Marijo Tot (1. juni 2011 – 29. okt 2011)
  Ante Čačić (31. okt 2011 – 23. dec 2011)
  Tomislav Ivković (23. dec 2011 – 11. maj 2015)
  Marko Pinčić (11. maj 2015 – 3. juni 2015)
  Ante Čačić (3. juni 2015 – 21. sep 2015)
  Sreten Ćuk (21. sep 2015 – 30. maj 2016)
  Valentin Barišić (30. maj 2016 – 6. juli 2016)
  Mario Tokić (6. juli 2016 – 25. jul 2016)
  Tomislav Ivković (25. juli 2016 – nu)

Referencer 

Fodboldklubber i Kroatien
Etableret i 1914
Dansk Samfund i Nederlandene

Stichting Dansk Samfund i Nederlandene blev stiftet i 2015 som fond for at videreføre det tidligere Foreningen Dansk Samfund i Holland.

Foreningen Dansk Samfund i Holland blev stiftet i 1929 af tandlæge, Dr. Gustav Lind for danskere og dansksindede i Nederlandene og blev et samlingspunkt for dansk kultur og dansksprogede aktiviteter i landet. I 2015 blev det på foreningens ordinære generalforsamling besluttet at oprette fonden: Stichting Dansk Samfund i Nederlandene for efterfølgende af nedlægge foreningen.

Det er fondens formål aktivt at støtte aktiviteter der fremmer dansk sprog, kunst og kultur i Nederlandene, samt sociale aktiviteter mellem danskere og dansk interesserede bosiddende i Nederlandene. Fonden ejer Bibliotheca Danica Bogsamlingen og er ansvarlig for at bevare og udbygge samlingen til brug på danske skoler og nederlandske biblioteker med danske bogsamlinger i Nederlandene. Det var en vigtig del af fondens formålsparagraf at vedligeholde og udbygge samlingen, så den repræsenterede et tidsvarende billede af dansk litteratur.

Bibliotheca Danica 
Foreningen Dansk Samfund i Holland etablerede bogsamlingen Bibliotheca Danica der til daglig har til huse på Biblioteket af Universiteit van Amsterdam. Bibliotheca Danica er en del af den skandinaviske samling. Den indeholder både skøn- og faglitteratur. Bibliotheca Danica er en af de to største samlinger af dansk literatur på dansk udenfor Danmarks grænser. Den udmærker sig blandt andet ved værker af H.C. Andersen og Ludvig Holberg. Sidstnævnte omfatter blandt andet en omfattende samling af danskudgivelser af Holbergs arbejde, kombineret med et stort antal af tidlige udgivelser af nederlandske oversættelser.

Se også 
 Nederlandsk-Dansk Forening

Eksterne links 
 Website
 Facebook gruppe
 Bibliotheca Danica 
 Universitet van Amsterdam's

Etableret i 2015
Organisationer fra Nederlandene
Kronozoner

Kronozoner er en alternativ eller supplerende tidsopdeling af Danmarks oldtid og nutid baseret på klimaets udvikling efter sidste istid. Omtales også som Blytt-Sernander systemet efter nordmanden Axel Gudbrand Blytt (botaniker, geolog) og svenskeren Rutger Sernander (botaniker, geolog, arkæolog) der beskrev en række pollenzoner baseret på analyser af danske tørvemoser.

Dryas-tid 

Perioderne kaldet ældste, ældre og yngre dryas var kuldeperioder hvor Danmark ikke var isdækket, men hvor det var for koldt for træer og Danmark derfor var dækket af tundra. Perioderne er opkaldt efter planten Rypelyng, der på latin hedder Dryas - en plante der både dengang og nu var meget udbredt på tundraen. Imellem disse køligere perioder, lå 2 mildere perioder kaldet Bøllingtid og Allerødtid. Fra Allerødtiden kendes Brommekulturen. 
 Kronozone: Ældste dryas ca. 17.000 – 12.800 f.Kr.
 Kronozone: Bøllingtid og Ældre dryas 12.800 – 11.800 f.Kr.
 Hamburgkultur 12.800-12.000 f.Kr.
 Federmesserkultur 12.000-11.400 f.Kr.
 Kronozone: Allerødtiden 11.800-10.600 f.Kr.
 Brommekultur 11.400-11.000 f.Kr.
 Kronozone: Yngre dryas 10.750-9.550 f.Kr. Sidste (korte) kuldeperiode.
 Ahrensburgkultur 10.500-9.000 f.Kr. 
Med Yngre dryas afsluttedes den geologiske epoke Pleistocæn og den sidste rest af Weichsel-istiden

Fyrretid 

Klimaet var nu blevet så mildt at træer efterhånden indfandt sig, men der skulle stadig gå mange tusinde år før Danmark egentlig blev skovdækket. Hermed indledtes den geologiske epoke der kaldes Holocæn og den såkaldte Flandern-mellemistid - begge perioder som vi stadig lever i. Det blev også begyndelsen på den Ældre stenalder i Danmark, også kaldet mesolitikum. I det meste af tiden var Danmark stadig yderst sparsomt befolket, men menneskerne fra skovjægerkulturen Maglemosekultur var boede nu hele året i Danmark.

 Kronozone: Præboreal tid 9.300-7.900 f.Kr., også kaldet Birke-fyrretid
 Kronozone: Boreal tid 7.900-7.000 f.Kr., også kaldet Hassel-fyrretid

Ældre lindetid 
Ca. 7.000 f.kr. startede den atlantiske varmetid hvor klimaet var varmere end i dag. Nu invandrede de store løvtræer som Skov-Elm, Eg og Ask og Danmark blev dækket af klimaks-urskov fra kyst til kyst, en tæt mørk skov med ringe vegetation i skovbunden. I denne periode flyttede menneskene ud til kysten, og først møder vi overgangskulturen Kongemosekultur og senere kystjægerkulturen Ertebøllekultur, der bl.a. er kendt for køkkenmøddinger.

 Kronozone: Atlantisk tid 7.000-3.900 f.Kr

Yngre lindetid 
Klimaet blev køligere, men var stadig varmere end i dag. Menneskene blev nu bofaste. Landbruget holdt sit indtog med bondestenalderen (neolitikum) der i denne periode afløstes af bronzealderen
 Kronozone: Subboreal tid 3.900-500 f.Kr.

Bøgetid 
I denne sidste kronozone finder vi Jernalderen og Historisk tid
 Kronozone: Subatlantisk tid fra 500 f.Kr. til nu

Skematisk 
Herunder en skematisk præsentation af udviklingen. Se også Det danske kulturlandskabs udvikling.

 
Stenalder
Danmarks forhistorie
Holocæn
Ankaraspor

Osmanlıspor (før Ankaraspor) er en tyrkisk fodboldklub, der spiller i Süper Lig og er baseret i landets hovedstad Ankara.

Aktuel trup

Fodboldklubber i Tyrkiet
Etableret i 1978
Ankara
Bueskydning under sommer-OL 2016

Bueskydning under sommer-OL 2016 blev afviklet i perioden fra 6. til 12. august 2016. 

Konkurrencen blev afholdt i fire dele på Sambadrome Marquês de Sapucaí og havde deltagelse af 128 udøvere i herre- og damesingle, samt herre- og damehold.

Deltagende nationer 
Bueskytter fra 56 nationer deltog ved sommer-OL 2016.

Medaljer

Medaljefordeling

Medaljevindere 

 
2016